钦定古今图书集成/方舆汇编/职方典/第1428卷 > 《登瀛桥记》冯时可
## 钦定古今图书集成/方舆汇编/职方典/第1428卷 > 《登瀛桥记》冯时可

秀峰之东南，环带一江，濬源于鸟源、石鼓、黄沙三岭，
激岛湍濑，逶迤下注，潴为巨浸。当楚粤襟喉，三湘八
桂门户。夏潦秋霖，百谷扬波，浮丘沉陆，涸则两涯嶙
峋，鹤汀错出，不可以舟行李𨓏𨓏而阻有宋先大夫
履齐公尝疏刱书院于江东厂马帐授生徒桥古刹
之畔曰“合江。”自是有址可仍，代亦迭构，大都借材于
木，尝试乎《冯夷》享利。无何，阳侯乘之。时维万历癸巳
春，茂才公文仲、隐士公行惠、文宝、文寿等，共策永久
之计，各捐缗钱若干。一唱百和，通毛氏之族，家输赀，
人子来，所在慕义者竞捐刀布有差。石工云集，度地
分墩，凿空蛟室，奠石于其中。每高三丈许，广袤纵横，
递杀以级，架以木，布以板，结屋十五楹以覆之。中耸
一楼，南面像祀文昌司禄君；东西皋对竖两坊，题曰
“登瀛桥。”功未落成，适余滥登甲午乡举，计偕上春官
过此，宗老具祖帐赠以言，有“登瀛客履新”之句。明年
成进士还，宗老又帅子弟觞余于桥楼上，酒三行，问：
“忆昔赠言否？”余跼蹐谢。又左右顾曰：“登瀛客若尔。”余
又頳頳然辞俗吏瀛“州无籍，是在诸伯仲矣。”宗老曰：
“何必班房张杜，乃游禁林，苟致身青云，亦复如是。二
三子他日出而观国，先考槃人，当复作夙习《瀛洲词》，
赓前韵以赠子。试修瀛海筏。”众皆避席，唯唯洗觥浮
白为寿，遂题其额。桥成而水有受年来日割月啮河，
身转浚桥足转孤，识者又虑之。隐士公行悫鸣陛等
若而人，号于众曰：“河伯将不利我桥，勿恤一篑，以遗
九仞忧。”乃于下流湍急处，伐石作坊。自东徂西，横数
百步，高七八尺。东隅有坦川，出会大河。迩以坊障逆
行，为东岸患，舆梁虽利，陆地又坎坎矣。则又修彼石
梁，石砌斯干，以宏周道。河伯始无地醮，而桥益壮。由
癸巳迄戊戌，桥事竣，坊功成，则经始于丁未，落成于戊申，先后费金千有馀两，大约桥六而坊四。捐自毛
氏者十九，外资者十一。诸父老以余为里人，习若事，
命余记石，余聊纪其岁月。又维“杠梁，王政首务，自昔
梁孟津，梁黑水，当时利，后世赖津津人口。”然不无烦
令甲发帑动众，此之易险为夷，骑无输载，人不褰裳，
功岂在张杜下，而以二三编氓义唱仁成，曾不邀宠
于公府，或者默顺于君子之政，遵道遵路，乐乐利利，
因有不烦其上者与！顾名思义，又有以鼓里人士而
为明天子舟楫也者，万世而后，无谖倡义之力，可乎？